Blobarrickgrat
Der Blobarrickgrat bildet der Appalaeschen-Barrickkett ihre eeschtlicher Raneft. Daer watt in Englisch "Blue Mountain" un in Lenape Kittatinny genennt. Kittatinny bedeidet "endlose Barriye". 

Der Blobarrickgrat rennt darrich em Pennsilfaani sei eeschtlichi Helft vum Nei-Schaersi bis der Marrland, sargend dadarrich die Grense unner paar geologische un kultuurische Gegende. Zum Naddwescht sinn die siediche un middliche Barriye un Daaler, die Kohlerei, naddichi Deitscherei, un die Pokonos. Zum Suddwescht sinn es Cumberland-Daal, weschtichi Deitscherei, die Haaptschtadt-Gegend, middlichi Deitscherei, un es Lechaa-Daal.

Der Pennsilfaani-Zollweg - Pennsylvania Turnpike 

Der oscht-weschtich Abschnitt vum Zollweg rennt darrich der Blobarrikgrat im Franklin Kaundi mit drei Tunnel, die "Blue Mountain", "Kittatinny Mountain", "Tuscarora Mountain" genennt warre.

Der Naddeescht-Erlengering basst aa darrich der Grat bei der Grens zwische em Lechaa Kaundi un em Carbon Kaundi. Daer Tunnel watt der "Lechaa-Tunnel" genennt. Er basst unnich die Appalaeschen-Schpur un finnt sich net weit vum Baumannsdarrif.

References

Barriye